Bošnjaci u Sjevernoj Makedoniji

Bošnjaci u Makedoniji (makedonski: Македонски Бошњаци / Makedonski Bošnjaci) su ustavno priznata nacionalna manjina u Republici Makedoniji. Prema popisu iz 2001. u Makedoniji živi 17.018 Bošnjaka, što iznosi 0.84% od ukupnog stanovništva. Ova nacionalna manjina ima svoje političke stranke pod nazivom Demokratska liga Bošnjaka i Stranka za demokratsku akciju, te televizijski program na bosanskom jeziku na drugom kanalu Makedonske televizije i tradicionalno održava "Bošnjačke susrete". Većina Bošnjaka žive u okolini Skoplja i Velesa. Izmjenom zakona o praznicima Makedonije 8. februara 2007. godine, u Skupštini Makedonije, 28. septembar (Dan kada su predstavnici bošnjačkog naroda na drugom Saboru u Sarajevu vratili svoje nacionalno ime Bošnjak) proglašen je za Međunarodni dan Bošnjaka kao praznik za pripadnike bošnjačke zajednice u Makedoniji. Ovaj dan je neradni dan za Bošnjake u Makedoniji. Ovaj dan slavi se i kao nacionalni dan Bošnjaka Kosova.
Općine

Prema popisu iz 2001. pet najvećih općina u Makedoniji sa značajanim brojem Bošnjaka su:

 općina stanovništvo općine Bošnjaci Skoplje 467.257 6.465Općina Veles57.6022.406Općina Studenčani17.2461.662Općina Dolneni11.5831.633Općina Petrovec8.2551.442

Poznati Bošnjaci iz Makedonije

Fehim Husković - makedonski akademski slikar
Ferid Muhić - univerzitetski profesor
Maja Muhić - univerzitetski profesor
Damir Hadžić - svjetski omladinski prvak u kajaku na divljoj vodi 3XC1
Elvir Mekić - makedonski pjevač
Almira Papić - makedonska novinarka na državnoj televiziji
Elvira Rahić - bosanskohercegovačka pjevačica
Rafet Muminović - prijašnji poslanik u Skupštini Makedonije
Safet Biševac - makedonski novinar
Nedžat Memić - 1971. - 2009., makedonski novinar
Elvir Kurtanović - karatist, osvojio zlatnu medalju na Evropskom omladinskom prvenstvu u karateu 1994. godine u Kardifu; tada je prvi put oficijelno intonirana makedonska himna u inozemstvu
Hido Turkoglu - jedan od najpoznatijih turskih košarkaša bošnjačkog porijekla iz mjesta Lažani
Adis Jahović - makedonski nogometaš, rođen u Skoplju, član Makedonske nogometne reprezentacije trenutno nastupa za FC Krylia Sovetov Samara
Haris Hajradinović - bosanskohercegovački nogometaš, rođen u Prilepu, član nogometne reprezentacije Bosne i Hercegovine U-21, trenutno nastupa za KAA Gent

Reference

Također pogledajte
Bošnjaci
Bosna i Hercegovina
Makedonija
Demografija Makedonije

Vanjski linkovi
 Prva škola na bosanskom jezikom u Makedoniju  - 
Jesu li Bošnjaci zaboravljeni?

Kategorija:Etničke grupe Sjeverne Makedonije
Kategorija:Bošnjaci Sjeverne Makedonije